अभी सत्र 2011-12 में नामांकन प्रक्रिया चल रही है। एडेड कालेजों में काउंसिलिंग से सीट भर चुकी हैं। मगर सेल्फ फाइनेंस कालेज सत्यापन में फेल हो गए। सत्यापन के लिए 34 में से 27 कालेजों के ही शिक्षक पहुंचे। इनमें प्रोफेसर और रीडर के लिए एक शिक्षक के भी पास नियम मुताबिक अनुभव नहीं था। प्रोफेसर के लिए 12 साल और रीडर के लिए आठ साल का टीचिंग अनुभव जरूरी है। जबकि लेक्चरर के लिए यह जरूरी नहीं है। एक एमएड कालेज में एक प्रोफेसर, एक रीडर और तीन लेक्चरर होने चाहिए। डीन एजूकेशन डॉ. आर्येंद्र कुमार का कहना है नियमों पर शिक्षक खरे नहीं उतरे हैं। गुणवत्ता के साथ समझौता नहीं किया जाएगा। कुलपति को रिपोर्ट दी जाएगी।